གས་མཛུབ་གྱེན་དུ་བསྟན་པ་རྐང་པ་གཡོན་བསྐུམས་པའི་པུས
མོའི་ཐད་ཀྱི་སྟེང་དུ་ཁྱེར་ལ།སྡིགས་མཛུབ་ཁ་ཕྱིར་བསྟན་ལ།གཡས་ཕྱོགས་སུ་ཁྱེར་ཏེ་ཅུང་ཟེང་སྟོད་ལ་གཡོན་བརྐྱངས།དེ་ནས་སྡིགས་མཛུབ་ཁ་གྱེན་དུ་བསྟ་ན་ལ་རྐང་པ་གཡས་བཏེག་པ་དང་ལྷན་ཅིག་གཡོན་ཕྱོགས་སུ་ཁྱེར་ལ།
སླར་སྡིགས་མཛུབ་གཉིས་ཁ་ཕྱིར་བསྒྱུར་ལ་གཡས་སུ་ཁྱེར་ཞིང་།རྐང་པ་གཡས་གཡས་ཕྱོགས་སུ་ཁྱེར་ལ་གཡོན་བརྐྱངས་དང་།དེ་ནས་སྡིགས་མཛུབ་གཉིས་ཁ་བྱིར་བསྒྱུར་ལ་གཡོན་དུ་ཁྱེར་ཞིང་།གཡས་བརྐྱང་བྱ་ཞིང་དྲིལ

བུ་གསིལ།གཡོན་པས་བྱེད་པའི་ཚེ།རྐང་པ་གཡས་སྔར་འདེགས་པ་སོགས་སྔ་མ་ལས་བཟློག་སྟེ་བྱའོ།།རི་བོ་འདེགས་པ་ནི་རྐང་པ་གཡས་སྔར་འདེགས་པའི་གཡོ་བའི་གར་བྱས་ལ།
ཐལ་མོ་གཡོན་པའི་སྟེང་དུ་གཡས་པ་མདུན་ཕྱོགས་སུ་སྨད་ལ་བཞག་ཅིང་།རྐང་པ་གཡས་མདུན་དུ་གཡོན་དང་ཉེ་བར་བཞག་ལ།རྐང་པ་གཉིས་གཡོན་དུ་ཅུང་ཟད་དྲུད་ལ་ལུས་སྨད་ཅུང་ཟད་གཡོན་དུ་བསྐོར་ཅིང་།ལག
པ་པ་གཉིས་ཐད་ཀར་ཐལ་མོ་བརྐྱངས་ཏེ་ཕྲག་པའི་ཕྱོགས་སུ་ཁྱེར་ལ།རི་བོ་འདེགས་པའི་ཚུལ་བྱ།དེ་ནས་པད་ཀོར་ཆེན་པོ་བྱས་ལ།ལག་པ་གཉིས་སྔར་བཞིན་ཐལ་མོ་བརྐྱངས།རྐང་པ་གཡས་གཡས་སྐོར་དུ་འགྲོ་བའི་ཕྱོགས་སུ་
སྤྲོསྤོས་ཏེ་གཡོན་བརྐྱངས།དེ་ནས་གཡས་བརྐྱངས་ཏེ།ཕྲག་གོང་དུ་ཐལ་མོ་བརྐྱངས་པ་རི་བོ་འདེགས་པའི་ཚུལ་བྱའོ།།གཡོན་གྱིས་སྒྲུབ་པའི་ཚེ།རྐང་སྟབས་དང་ལུས་ཅུང་ཟད་སྐོར་བ་སོགས་སྔ་མ་ལས་བཟློག་སྟེ་བྱའོ།།རོལ
པའི་བསྐྱོད་པ་ནི།སྔ་མ་ལྟར་གཡོ་བའི་གར་བྱས་ལ།རྐང་པ་གཡས་མདུན་དུ་དོདྲོས་ཤིང་།ལག་པ་གཉིས་སྡིགས་མཛུབ་ཕྱིར་བསྒྱུར་ལ་གཡོན་ཕྱོགས་སུ་ཁྱེར་ཞིང་།རྐང་པ་གཡོན་པའི་མཐིལ་གཡས་པའི་ལོང་བུའི་གོང་དུ་སྦྱར།ཡང
གཡོན་པ་མདུན་དུ་སྤོས་ཏེ་སྡིགས་མཛུབ་ཕྱིར་བསྒྱུར་ལ་གཡས་སུ་ཁྱེར་ཞིང་།རྐང་བ་གཡས་པའི་མཐིལ་གཡོན་པའི་ལོང་བུའི་གོང་དུ་སྦྱར།དེ་ནས་རྐང་པ་གཡས་གཡས་སྐོར་དུ་འགྲོ་བའི་ཕྱོགས་སུ་སྤོ་ཞིང་།སྡིགས་མཛུབ་ཕྱིར

བསྒྱུར་ལ་གཡས་སུ་ཁྱེར་ཞིང་།གཡོན་བརྐྱངས་དང་།ཡང་སྡིགས་མཛུབ་ཕྱིར་བསྒྱུར་ཅིང་གཡོན་དུ་ཁྱེར་ལ་གཡས་བརྐྱང་བྱེ་ཞིང་དྲིལ་བུ་གསིལ་ལོ།།གཡོན་པས་སྒྲུབ་པའི་ཚེ་སྔ་མ་ལས་བཟློག་ལྟེ་བྱའོ།།ཁྲོ་བོའི་བསྐྱོད་པ་ནི།གཡོ
བའི་གར་སྔ་མ་ལྟར་བྱས་ལ།རྐང་པ་གཡས་རྒྱབ་ཏུ་ཅུང་ཟད་སྤྲོ་ཞིང་།པད་ཀོར་བྱས་པའི་ལག་པ་གཡས་ཕྲག་པ་གཡས་ཕྱོགས་དང་གཡོན་ཅུང་ཟད་སྨད་པ་མདུན་དུ་ཁྱེར།དེ་ནས་སྡིགས་མཛུབ་ཕྱིར་བསྒྱུར་ལ་གཡོན་དུ་ཁྱེར
ཞིང་།རྐང་པ་གཡས་སྔར་བཏེག་ལ་དང་པོ་གཉིས་ཀྱིས་དྲག་ཏུ་མདུན་དུ་ཅུང་ཟད་གཡོན་དུ་ཉེ་བར་མཆོང་ཞིང་།སླར་གཡོན་སྔར་བཏེག་སྟེ།སྡིགས་མཛུབ་གཉིས་ཕྱིར་བསྒྱུར་བ་གཡས་སུ་ཁྱེར་ཞིང་།མདུན་དུ་གཡས་དང་ཉེ་བར་ཅུང
ཟད་མཆོངས་ལ།དེ་ནས་སྡིགས་མཛུབ་ཕྱིར་བསྒྱུར་ལ་གཡས་སུ་ཁྱེར་ཞིང་།རྐང་པ་གཡས་གཡས་སྐོར་དུ་འགྲོ་བའི་ཕྱོགས་སུ་སྤོ་སྟེ།གཡོན་བརྐྱངས་དང་།དེ་ནས་སྡིགས་མཛུབ་གཉིས་ཕྱིར་བསྒྱུར་ཅིང་གཡོན་དུ་ཁྱེར་ལ།
གཡས་བརྐྱང་བྱ་ཞིང་དྲིལ་བུ་དཀྲོལ་ལོ།།གཡོན་པས་སྒྲུབ་ཚུལ་ནི།སྔ་མ་ལས་བཟློག་སྟེ་བྱའོ།།དེ་ཡང་རྒྱ་མཚོའི་རླབས་འགྲོས་གཙོ་བོར་གཡས་ཀྱིས་སྒྲུབ་པའི་ཚེ།དཀྱིལ་འཁོར་ལ་མདུན་བསྟན་པའི་གཡོན་བརྐྱངས་དང་།གཡས
རྐྱངས་མཐར་འོང་ལ།རི་བོ་འདེགས་པ་སོགས་གསུམ་གཡས་པས་སྒྲུབ་པའི་ཚེ།དཀྱིལ་འཁོར་ལ་རྒྱབ་བསྟན་པའི་གཡོན་བརྐྱངས་དང་།གཡས་བརྐྱངས་མཐར་འོང་ངོ་།།རྒྱ་མཚོའི་རླབས་མ་གཏོགས་པ་རྡོ་རྗེའི་འགྲོས་བཞི་དང་།

རི་བོ་འདེགས་པ་སོགས་གསུམ་ལ་རྐང་པ་གཡས་པས་གཙོ་བོར་སྒྲུབ་པའི་ཚེ།དང་པོར་གཡས་འདེགས་ལ་གཡོན་པས་གཙོ་བོར་སྒྲུབ་པའི་ཚེ།གཡོན་དང་པོར་བཏེག་ལ་བྱའོ།།དང་པོར་གཡོ་བའིག་པ།
བྱེད་པ་མ་གཏོགས་བསྐོར་ཅིང་ཕེག་བརྡབས་པའི་རྗེས་སུ་དང་།མཐར་གཡོ་བའི་གར་བྱེད་པ་དང་།རྒྱ་མཚོའི་རླབས་འགྲོ་ས་བཞི་ལ་ཡང་།བར་སྐབས་སུ་རྐང་པ་འདེགས་པ་དང་འགྲོ་བའི་ཕྱོགས་སུ་རྐང་པ་སྤོ་བ་ལ་རྗེས་ལ་ལུས
པ་སྔར་འདེགས་ཤིང་སྤོ་བར་བྱ་ལ།རོལ་པའི་བསྐྱོད་པ་ལ་ནི།ལོང་བུའི་གོང་དུ་རྐང་མཐིལ་སྦྱར་བའི་རྐང་པ་སྔར་འགྲོ་བའི་ཕྱོགས་སུ་སྤོ་བར་བྱའོ།།རྡོ་རྗེའི་འགྲོས་བཞི་ལ་བསྐོར་ནས་ཕེག་རྡོབ་པ་དང་།རྒྱུག་པའི་གར་བྱེད་པ་གཉིས་མ
གཏོགས།དང་པོར་རྐང་པ་འདེགས་པ་གཡོ་བའི་གར་བྱེད་པ་ནས་མཐར་གཡོ་བའི་གར་བྱེད་པའི་བར་གཞན་ཐམས་ཅད་ལ་ངག་ཏུ་ཧཱུྃ་རིང་པོ་དབྱངས་དང་བཅས་པ་བྱ་ལ།རྒྱ་མཚོའི་རླབས་ལ་སོགས་པ་བཞི་ལ་ནི།ཐོག་མ་ནས་ཐ་མའི
བབར་ཐམས་ཅད་ལ་ཧཱུཾ་རིང་པོ་དབྱངས་དང་བཅས་པས་བསྒྲུབ་པར་བྱའོ།།རྡོ་རྗེའི་འགྲོས་བཞི་དང་།རྒྱ་མཚོའི་རླབས་ལ་སོགས་པ་བཞི་པོ་ཐམས་ཅད་ལ་ཐོག་མར་རྐང་པ་འདེགས་པའི་སྔ་རོལ་ཏུ་རྡོར་དྲིལ་ཕྲག་པའི་ཕྱོགས་སུ་ཅུང་ཟད
བསྟོད་དེ།རྡོ་རྗེ་གསོར་ཞིང་དྲིལ་བུ་གསིལ་བའི་རྗེས་སུ་ཧཱུཾ་བརྗོད་ཅིང་གར་བྱའོ།།རྒྱ་མཚོའི་རླབས་ལ་སོགས་པ་རེ་རེས་ཀྱང་དཀྱིལ་འཁོར་ལ་དབང་ལྡན་ནས་བརྩམས་ཏེ་གཡས་བསྐོར་འུ་བསྐོར་བ་རེ་རེའམ་ཡང་ན་བསྐོར་བ

གཅིག་ལ་འགྲོས་བཞི་ཚང་བར་བྱའོ།།རྒྱ་མཚོའི་རླའི་ས་ལ་སོགས་པ་བཞིའི་སྐབས་སུ་ཁ་སྦྱར་བྱ་ཚུལ་ནི།རླབས་འགྲོས་ཀྱི་རྗེས་སུ།ཤར་སྒོའི་ཐད་དུ་སློབ་དཔོན་ཁ་ནང་དུ་བལྟ་བའམ།ཡང་ན་ཁ་ཕྱིར་བལྟ་ཞིང་གཡས་བརྐྱངས།
སློབ་དཔོན་གྱི་གཡོན་ན་གནས་པའི་སློབ་མས་གཡོན་བརྐྱངས་བྱས་ལ།སློབ་མའི་དྲིལ་བུའི་ནང་དུ།སློབ་དཔོན་གྱི་རྡོ་རྗེ་དང་།དེའི་རྡོ་རྗེ་ཡང་སློབ་དཔོན་གྱི་དྲིལ་བུའི་ནང་དུ་བཅུག་ལ་གཉིས་ཀས་ངག་ཏུ།ཨོཾ་ཁ་བཛྲ་དྷྲྀཀ་བཛྲ་ཧཱུཾ་ཀ་ར
བཛྲ་ཧཱུཾ་ཕཊ།ཅེས་དབྱངས་དང་བཅས་པའམ་དབྱངས་མེད་པར་ངག་ཏུ་བརྗོད་ཅིང་ཁ་སྦྱོར་བྱའོ།།དེ་ནས་སློབ་དཔོན་གྱི་མདུན་དང་།དེ་ནས་གཡས་སུ་དང་།དེ་ནས་རྒྱབ་ཏུ་ཕྱིན་ལ་སྔར་ལྟར་ཁ་སྦྱོར་བྱ་སྟེ།ཕྱོགས་རེ་རེར་ཁ་སྦྱོར་བཞི
ཞི་བྱའོ།།རི་བོ་འདེགས་པའི་འགྲོས་ཀྱི་རྗེས་སུ་ལྷོ་སྒོར་སློབ་དཔོན་གཡོན་བརྐྱངས་དང་།སློབ་མ་གཡས་བརྐྱངས་དང་།རོལ་པའི་འགྲོས་ཀྱི་རྗེས་སུ་ནུ་བསྒོར་དཔོན་སློབ་གཉིས་ཀས་ས་ག་དང་།ཁྲོ་བོའི་བསྐྱོད་པས་ཕྱིན་
པའི་རྗེས་སུ་བྱང་སྐོར་དཔོན་སློབ་གཉིས་ཀས་རྐང་སྟབས་ཟླུམ་པོ་བྱ་སྟེ།ཁ་སྦྱོར་བྱས་པའི་རྗེས་སུ།སློབ་དཔོན་གྱིས་སྔར་ང་རྒྱལ་བཟུངས་པའི་འོག་ཏུ།དབུས་ནས་དབང་ལྡན་དུ་ཕྱིན་ཏེ།དཀྱིལ་འཁོར་ལན་གཅིག
བསྐོར་བའི་འགྲོས་གང་བྱས་པ་དེ་ཉིད་ཀྱིས་དབང་ལྡན་ནས་དབུས་སུ་ཕྱིན་ལ།ཤར་དུ་ཕྱོགས་ཏེ་མཉམ་པའི་རྐང་སྟབས་བྱའོ།།དེ་ཡང་གཡས་བརྐྱངས་ནི།རྐང་པ་གཡོན་པའི་བྱིན་པ་བསྐུམས་ནས་མཐོ་ལྔའི་བར་དུ།

རྐང་པ་གཡས་འགྱིང་བ་དང་བཅས་པས་དྲང་པོར་བཀྱངས་པའོ།།གཡོན་བརྐྱངས་ནི།དེ་ལས་བཟློག་པའོ།།ས་ག་ནི།རྐང་པ་གཉིས་ཀྱི་བར་དུ་སོར་ཉེར་དྲུག་ཡོད་པ་བྱས་ནས་རྐང་སོར
རྣམས་ལོགས་སུ་བསྟན་ཅིང་པུས་མོ་གཉིས་དྲང་པོར་བྱས་པའོ།།ཟླུམ་པོ་ནི།ས་གའི་འདུག་སྟངས་ཉིད་པར་དུ་ཁྲུ་དོ་པ་ངང་པའི་གཤོག་པ་ལྟར་བུས་མོ་གཉིས་སྨད་པའོ།།མཉམ་པ་ནི།རྐང་པ་གཉིས་ཀྱི་སོར
མོ་ཕན་ཚུན་སྦྱར་བ་སྟེ།རྐང་པའི་མཐེ་བོང་དང་རྟིང་པ་གཉིས་བཅེར་བའོ།།གཡས་བརྐྱངས་ནས་མཉམ་པའི་བར་གྱི་རྐང་སྟབས་ལྔ་ལ་གཞི་བཅའ་སྔོན་དུ་བཏང་ནས་བྱེད་ཚུལ་ནི།གཡས་བརྐྱངས་ཀྱི་ཚེ།ལག
པ་གཡས་པས་རྡོ་རྗེ་གྱེན་དུ་མདུན་དུ་བཟུངས་པའི་སྟེང་དུ་གཡོན་པས་དྲིལ་བུ་གསིལ།ངག་ཏུ་ཧཱུཾ་ཞེས་བརྗོད་ཅིང་།རྐང་པ་གཡོན་འགྱིང་བ་དང་བཅས་པས་གཡས་པའི་མདུན་དུ་འཕྲེད་ལ་བཞག།དེ་ནས་དེ་བཞིན་དུ་རྐང་
པ་གཡས་པས་གཡོན་པའི་མདུན་བསྐོར་ཏེ་རྒྱབ་ཏུ་བཞག།དེ་ནས་གཡོན་པས་གཡས་པའི་མདུན་བསྐོར་ཏེ་རྒྱབ་ཏུ་བཞག།དེ་ནས་གཡས་པས་གཡོན་པའི་མདུན་བསྐོར་ཏེ་གཡས་བརྐྱང་བྱའོ།།གཡོན་བརྐྱངས་ལ་སོགས་པ
གསུམ་ལ།དང་པོར་གཡས་པ་གཡོན་པའི་མདུན་དུ་བཞག་ལ།གཡས་གཡོན་རི་མོས་སུ་བཞག་པའི་བཞི་པ་ལ་རང་རང་གི་རྩང་བའི་རྐང་སྟབས་བསྒྲུབ་པར་བྱའོ།།ཡང་ན་གཞི་བཅའ་ནས་གཡས་བརྐྱངས་ལ་སོགས་པ་ལྔ་

གཅིག་ལ་འགྲོས་བཞི་ཚང་བར་བྱའོ།།རྒྱ་མཚོའི་རླབས་ལ་སོགས་པ་བཞིའི་སྐབས་སུ་ཁ་སྦྱར་བྱ་ཚུལ་ནི།རླབས་འགྲོས་ཀྱི་རྗེས་སུ།ཤར་སྒོའི་ཐད་དུ་སློབ་དཔོན་ཁ་ནང་དུ་བལྟ་བའམ།ཡང་ན་ཁ་ཕྱིར་བལྟ་ཞིང་གཡས་བརྐྱངས།
སློབ་དཔོན་གྱི་གཡོན་ན་གནས་པའི་སློབ་མས་གཡོན་བརྐྱངས་བྱས་ལ།སློབ་མའི་དྲིལ་བུའི་ནང་དུ།སློབ་དཔོན་གྱི་རྡོ་རྗེ་དང་།དེའི་རྡོ་རྗེ་ཡང་སློབ་དཔོན་གྱི་དྲིལ་བུའི་ནང་དུ་བཅུག་ལ་གཉིས་ཀས་ངག་ཏུ།ཨོཾ་ཁ་བཛྲ་དྷྲྀཀ་བཛྲ་ཧཱུཾ་ཀ་ར
བཛྲ་ཧཱུཾ་ཕཊ།ཅེས་དབྱངས་དང་བཅས་པའམ་དབྱངས་མེད་པར་ངག་ཏུ་བརྗོད་ཅིང་ཁ་སྦྱོར་བྱའོ།།དེ་ནས་སློབ་དཔོན་གྱི་མདུན་དང་།དེ་ནས་གཡས་སུ་དང་།དེ་ནས་རྒྱབ་ཏུ་ཕྱིན་ལ་སྔར་ལྟར་ཁ་སྦྱོར་བྱ་སྟེ།ཕྱོགས་རེ་རེར་ཁ་སྦྱོར་བཞི
བཞི་བྱའོ།།རི་བོ་འདེགས་པའི་འགྲོས་ཀྱི་རྗེས་སུ་ལྷོ་སྒོར་སློབ་དཔོན་གཡོན་བརྐྱངས་དང་།སློབ་མ་གཡས་བརྐྱངས་དང་།རོལ་པའི་འགྲོས་ཀྱི་རྗེས་སུ་ནུ་བསྒོར་དཔོན་སློབ་གཉིས་ཀས་ས་ག་དང་།ཁྲོ་བོའི་བསྐྱོད་པས་ཕྱིན
པའི་རྗེས་སུ་བྱུང་སྒོར་དཔོན་སློབ་གཉིས་ཀས་རྐང་སྟབས་ཟླུམ་པོ་བྱ་སྟེ།ཁ་སྦྱོར་བྱས་པའི་རྗེས་སུ།སློབ་དཔོན་གྱིས་སྔར་ང་རྒྱལ་བཟུངས་པའི་འོག་ཏུ།དབུས་ནས་དབང་ལྡན་དུ་ཕྱིན་ཏེ།དཀྱིལ་འཁོར་ལན་གཅིག
བསྐོར་བའི་འགྲོས་གང་བྱས་པ་དེ་ཉིད་ཀྱིས་དབང་ལྡན་ནས་དབུས་སུ་ཕྱིན་ལ།ཤར་དུ་ཕྱོགས་ཏེ་མཉམ་པའི་རྐང་སྟབས་བྱའོ།།དེ་ཡང་གཡས་བརྐྱངས་ནི།རྐང་པ་གཡོན་པའི་བྱིན་པ་བསྐུམས་ནས་མཐོ་ལྔའི་བར་དུ།

རྐང་པ་གཡས་འགྱིང་བ་དང་བཅས་པས་དྲང་པོར་བརྐྱངས་པའོ།།གཡོན་བརྐྱངས་ནི།དེ་ལས་བཟློག་པའོ།།ས་ག་ནི།རྐང་པ་གཉིས་ཀྱི་བར་དུ་སོར་ཉེར་དྲུག་ཡོད་པ་བྱས་ནས་རྐང་སོར
རྣམས་ལོགས་སུ་བསྟན་ཅིང་པུས་མོ་གཉིས་དྲང་པོར་བྱས་པའོ།།ཟླུམ་པོ་ནི།ས་གའི་འདུག་སྟངས་ཉིད་པར་དུ་ཁྲུ་དོ་པ་ངང་པའི་གཤོག་པ་ལྟར་བུས་མོ་གཉིས་སྨད་པའོ།།མཉམ་པ་ནི།རྐང་པ་གཉིས་ཀྱི་སོར
མོ་ཕན་ཚུན་སྦྱར་བ་སྟེ།རྐང་པའི་མཐེ་བོང་དང་རྟིང་པ་གཉིས་བཅེར་བའོ།།གཡས་བརྐྱངས་ནས་མཉམ་པའི་བར་གྱི་རྐང་སྟབས་ལྔ་ལ་གཞི་བཅའ་སྔོན་དུ་བཏང་ནས་བྱེད་ཚུལ་ནི།གཡས་བརྐྱངས་ཀྱི་ཚེ།ལག
པ་གཡས་པས་རྡོ་རྗེ་གྱེན་དུ་མདུན་དུ་བཟུངས་པའི་སྟེང་དུ་གཡོན་པས་དྲིལ་བུ་གསིལ།ངག་ཏུ་ཧཱུཾ་ཞེས་བརྗོད་ཅིང་།རྐང་པ་གཡོན་འགྱིང་བ་དང་བཅས་པས་གཡས་པའི་མདུན་དུ་འཕྲེད་ལ་བཞག།དེ་ནས་དེ་བཞིན་དུ་རྐང
པ་གཡས་པས་གཡོན་པའི་མདུན་བསྐོར་ཏེ་རྒྱབ་ཏུ་བཞག།དེ་ནས་གཡོན་པས་གཡས་པའི་མདུན་བསྐོར་ཏེ་རྒྱབ་ཏུ་བཞག།དེ་ནས་གཡས་པས་གཡོན་པའི་མདུན་བསྐོར་ཏེ་གཡས་བརྐྱང་བྱའོ།།གཡོན་བརྐྱངས་ལ་སོགས་པ
གསུམ་ལ།དང་པོར་གཡས་པ་གཡོན་པའི་མདུན་དུ་བཞག་ལ།གཡས་གཡོན་རེ་མོས་སུ་བཞག་པའི་བཞི་པ་ལ་རང་རང་གི་རྩ་བའི་རྐང་སྟབས་བསྒྲུབ་པར་བྱའོ།།ཡང་ན་གཞི་བཅའ་ནས་གཡས་བརྐྱངས་ལ་སོགས་པ་ལྔ་

རྫོརྫོགསས་པའི་བར་ལ་པད་སྐོར་བྱས་ནས་བསྒྲུབ་པར་བྱའོ།།ཁ་སྦྱོར་ནི་ང་རྒྱལ་བཟུངས་པའི་རྗེས་སུ།དབུས་ནས་དབང་ལྡན་དུ་སོང་སྟེ།དཀྱིལ་འཁོར་ལ་གཡས་སྐོར་དུ་ལན་གཅིག་བསྐོར་བའི་སྐབས་སུ་བྱས་ཀྱང་རུང་ངོ་།།
དཀྱིལ་ཆོ་ག་རྡོ་རྗེ་འཕྲེང་བ་ལས།གཡས་བརྐྱངས་ལ་སོགས་པ་བཅུ་གསུམ་པོ་འདི་དག་བྱེད་པ་ན།ཇི་ལྟར་རིགས་པར་རྒྱ་མཚོའི་རླབས་དང་།རི་བོ་འདེགས་པ་དང་།རོལ་པའི་བསྐྱོད་པ་དང་།ཁྲོ་བོའི་བསྐྱོད་པ་སྟེ།གོམ་པ
འགྲོས་པའི་ཚུལ་བཞི་དང་།བསྣུན་པ་ལ་སོགས་པ་ཀུན་ཏུ་བསྐྱོད་པ་དགུ་དང་།རྡོ་རྗེ་བསྒྲེང་བ་ལ་སོགས་པ་དྲུག་དང་།རལ་གྲི་ལ་སོགས་པའི་ཚུལ་བཅུ་གསུམ་བྱའོ།།ཞེས་རྒྱ་མཚོའི་རླབས་འགྲོས་ནས་ཁྲོ་བོའི་བསྐྱོད་པའི་བར
བཞི་བྱ་བར་གསུངས་སོ།།དེ་ནས་ཤེས་ཤིང་སྤྲོ་ན།གཡས་བརྐྱངས་སོགས་རྐང་སྟབས་ལྔའི་ལྷག་མ་སྐྱེས་པ་དང་སྐྱེས་ཟླ་ལ་སོགས་པ་བརྒྱད་དང་།ཀུན་ཏུ་བསྐྱེད་པ་དགུ་དང་།ཚུལ་རྣམས་དང་།རྡོ་རྗེའི་གདན་ལ་སོགས་པ
རྣམས་ཀྱང་བྱའོ།།རྡོ་རྗེའི་འགྲོས་བཞིའི་སྐབས་སུ་རྡོ་རྗེ་མཁའ་འགྲོ་དང་།ཁ་སྦྱོར་དང་།སྒྱུ་དྲ་དང་།དཀྱིལ་ཆོ་ག་མང་པོས་ཀྱང་ཧཱུཾ་ཡིག་བརྗོད་པར་གསུངས་ལ།དཀྱིལ་ཆོ་ག་རྡོ་རྗེ་འཕྲེང་བ་ལས་ཀྱང་ཧཱུྃ་ཡིག་བརྗོད་པ་སྔོན་དུ་
འགྲོ་བས་ཞེས་གདན་བཅུའི་སྐབས་སུ་བཤད་པ་མ་གཏོགས་པ་སྔགས་གཞན་འདོན་པ་མ་བཤད་དོ།།ཨོཾ་ཨེ་ཀ་པུ་ཙི་ཀ་ལ་སོགས་པའི་སྔགས་ངག་ཏུ་བརྗོད་ནས་རྡོ་རྗེའི་འགྲོས་བཞི་བྱེད་པ་རྡོ་རྗེ་གུར་གྱི་འགྲེལ་པོ་ལས་བཤད

དོ།།གར་འདི་རྣམས་བྱེད་པའི་ཚེ་འདྲི་བར་གྱུར་པའི་དཀྱིལ་འཁོར་གྱི་གཙོ་བོ་ལ་སོགས་པའི་རང་ལྷ་དེ་ཉིད་དོ་སྙམ་པའི་ལྷའི་ང་རྒྱལ་བརྟན་ཅིང་།རྣམ་པ་ཡང་ཡང་གསལ་གདབ་པར་བྱའོ།།
དཀྱིལ་འཁོར་ཀུན་གྱིས་ཆོག་གི་སྐབས་ཀྱི་གར།དཀྱིལ་ཆོག་རྡོ་རྗེ་འཕྲེང་བའི་དགོངས་པ་བཞིན།ཆོས་ཀྱི་རྗེ་ཐམས་ཅད་མཁྱེན་པ་བྲོ་བཟང་གྲགས་པའི་དཔལ་གྱི་ཞལ་སྔ་ནས་གསུངས་པ་དཀའ་བཞི་འཛིན་པ
གྲགས་པ་རྒྱལ་མཚན་གྱིས་ཡི་གེར་བཀོད་པའོ།།།སྭ་སྟི།རྒྱལ་བསྟན་བད་ཚལ་ཕན་པ་དེའི་དྲི་བསུང་ཅན།།བཤད་སྒྲུབ་འདབ་རྒྱས་རྣམ་གྲོལ་སྦྲང་རྩིའི་བཅུད།།འགྲོ་ཀུན་སྤྱོད་ཕྱིར་སྐུ་འབུམ་བྱམས་པ་གླིང་།།
ཆོས་སྡེ་ཆེ་ནས་ཆོས་སྦྱིན་ཆར་འདི་།།ཡརྦ་མངྒ་ལི།།